
5.
[bookmark: _Hlk230782367]Par rezerves zemes fondā ieskaitītās zemes vienības ar kadastra apzīmējumu 74130010865, Lielvārde, Ogres nov., piekritību un ierakstīšanu zemesgrāmatā uz Ogres novada pašvaldības vārda

	Ogres novada pašvaldībā (turpmāk – Pašvaldība) saņemts Valsts zemes dienesta Zemgales reģionālās pārvaldes (turpmāk – Pārvalde) 2025. gada 31. janvāra iesniegums Nr. 2-04-Z/49, Pašvaldības reģistrācijas Nr. 2-4.1/660, kurā norādīts, ka atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 6. panta astotajai daļai, un saskaņā ar Pārvaldes 2025. gada 29. janvāra aktu Nr. 11-12-Z/8 “Par zemes vienības iekļaušanu rezerves zemes fondā”, zemes vienība, kadastra apzīmējums 74130010865, Lielvārdē, Ogres nov., iekļauta rezerves zemes fondā.
Atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 6. panta astotajai daļai [..]: “ Lauku apvidu un pilsētu zemi, par kuru līdz 2009. gada 30. decembrim (Rīgas pilsētas pašvaldībā līdz 2010. gada 30. decembrim) nav pieņemts un Valsts zemes dienestam iesniegts pašvaldības domes (padomes) lēmums un Ministru kabineta rīkojums par zemes piederību, piekritību vai izmantošanu zemes reformas pabeigšanai, Valsts zemes dienests ieskaita rezerves zemes fondā”.
Saskaņā ar Zemes pārvaldības likuma 17. panta pirmo daļu rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda, savukārt šī panta sestajā daļā noteikts, ka zemes gabali, par kuriem minētā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā. Lēmumu par šo zemes gabalu ierakstīšanu zemesgrāmatās pieņem pašvaldība. Līdz brīdim, kad zemes gabals ir ierakstīts zemesgrāmatā uz pašvaldības vārda, Ministru kabinets var izdot rīkojumu par šā zemes gabala piekritību valstij, ja tas nepieciešams valsts pārvaldes funkciju īstenošanai.
Kārtība, kādā izvērtējama valstij un vietējām pašvaldībām pēc zemes reformas pabeigšanas piederošā un piekrītošā zeme, tai skaitā rezerves zemes fondā ieskaitītā zeme, noteikta Ministru kabineta 2016. gada 29. marta noteikumos Nr. 190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” (turpmāk – Noteikumi Nr. 190).
Noteikumos Nr. 190 noteiktā kārtība attiecināma tikai uz laika periodu – divi gadi pēc zemes reformas pabeigšanas. 
Lielvārdes pilsētā zemes reforma ir pabeigta saskaņā ar Ministru kabineta 2015. gada 17. jūnijā izdoto rīkojumu Nr. 319 “Par zemes reformas pabeigšanu Lielvārdes novada Lielvārdes pilsētā”.
Zemes pārvaldības likuma 13. panta trešajā daļā noteikts, ka vietējā pašvaldība atbilstoši savai kompetencei nodrošina zemes pārraudzību savā administratīvajā teritorijā un rezerves zemes fonda pārvaldību.
Ievērojot to, ka zemes vienība, kadastra apzīmējums 74130010865, Lielvārde, Ogres nov., platība 76 m2, ir ieskaitīta rezerves zemes fondā pēc Zemes pārvaldības likuma 17. panta piektajā daļā noteiktā termiņa, un Zemes pārvaldības likuma normas nenosaka kārtību, kādā pieņemami lēmumi par zemes vienībām, kas nav bijušas iekļautajā izvērtējamo zemju sarakstā, uzskatāms, ka zemes vienība, kadastra apzīmējums 74130010865 Lielvārde, Ogres nov., atbilst Zemes pārvaldības likuma 17. panta sestajā daļā noteiktajiem nosacījumiem zemei, par kuru Ogres novada pašvaldībai jāpieņem lēmums par īpašuma tiesību nostiprināšanu zemesgrāmatā uz Pašvaldības vārda.
Pamatojoties uz Pašvaldību likuma 10. panta pirmās daļas 16. un 21. punktu, Zemes pārvaldības likuma 13. panta trešo daļu, 17. panta sesto daļu,

balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,
Ogres novada pašvaldības dome NOLEMJ:

1. Noteikt, ka Ogres novada pašvaldībai ir piekritīga un uz pašvaldības vārda zemesgrāmatā ierakstāma zemes vienība, kadastra apzīmējums 74130010865, Lielvārde, Ogres nov., platība 76 m2, saskaņā ar pielikumu.
2. Uzdot Ogres novada pašvaldības Centrālās administrācijas Nekustamo īpašumu pārvaldes nodaļai viena mēneša laikā pēc šī lēmuma spēkā stāšanās veikt datu aktualizāciju Valsts zemes dienesta Nekustamā īpašuma valsts kadastra informācijas sistēmā par šī lēmuma 1. punktā minētās zemes vienības piekritību Ogres novada pašvaldībai.
3. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

